Lav et referat af nedenstående tekst:

Tekst:
Nordjyllands Politi, Nordjyllands Beredskab og kystredningstjenesten i Hirtshals rykkede lørdag eftermiddag ud til en ulykke på Hirtshals Havn. En 61-årig mand var af indtil videre ukendte årsager faldet i havnen og selvom han hurtigt blev bjærget, stod hans liv desværre ikke til at redde. Det fortæller vagtchef ved Nordjyllands Politi Lau Larsen. - De pårørende er underrettet og nu består vores arbejde i at finde ud af, hvad der er sket, fortæller vagtchefen. Den afdøde var beskæftiget på en fiskekutter i havnen, og han blev fundet i vandet tæt på den. Derfor vurderer politiet lige nu, om der er tale om en arbejdsulykke hvor arbejdstilsynet skal tilkaldes. - Han var ikke på arbejde, men ulykken skete i umiddelbar nærhed af hans arbejdsplads og derfor er man nu ved at lave en vurdering af sagen, fortæller vagtchefen, der ikke har nogen yderligere oplysninger om, hvordan ulykken er sket.

Referat:
En 61-årig mand er lørdag eftermiddag afgået ved døden efter en ulykke på Hirtshals Havn.